ప్రేమ్‌చంద్
ప్రేమ్‌చంద్ 1880, జూలై 31 న ఉత్తర ప్రదేశ్ లోని వారణాసి దగ్గర లమ్హీ గ్రామంలో ఒక తపాలా గుమాస్తా మున్షీ అజైబ్ లాల్ మరియు ఆయన భార్య ఆనందికి జన్మించాడు. ఆయన తల్లితండ్రులు ఈయనకు ధన్‌పత్ రాయ్ అని పేరుపెట్టారు. ఈయన మామ మహాబీర్, నవాబ్ అని పిలిచేవాడు. ఈ పేరుతోనే ప్రేమ్‌చంద్ కొన్ని తొలి రచనలు చేశాడు. ప్రేమ్‌చంద్ తల్లితండ్రులు ఆయన బాల్యంలోనే మరణించడంతో సవతి తల్లి మరియు ఆమె పిల్లల బాధ్యత ప్రేమ్‌చంద్ పై పడింది.
లాల్‌చంద్ రాజ్‌పుత్
1961, డిసెంబర్ 18న ముంబాయిలో జన్మించిన లాల్‌చంద్ రాజ్‌పుత్ (Lalchand Rajput) భారత మాజీ క్రికెట్ క్రీడాకారుడు. ఇతడు భారత క్రికెట్ జట్టు తరఫున 1985 నుంచి 1987 మధ్యలో 2 టెస్టులు మరియు 4 వన్డేలలో ప్రాతినిధ్యం వహించాడు. 2007లో దక్షిణాఫ్రికాలో జరిగిన ట్వంటీ-20 ప్రపంచ కప్‌లో పాల్గొన్న భారత జట్టుకు ఇతడు మేనేజర్‌గా వ్యవహరించాడు.
రాజ్‌పుత్ 2 టెస్టులు ఆడీ 26.25 సగటుతో 105 పరుగులు సాధించాడు. అత్యధిక స్కోరు 61 పరుగులు. ఇదే టెస్టు క్రికెట్‌లో అతని ఏకైక అర్థసెంచరీ. వన్డేలలో 4 మ్యాచ్‌లు ఆడి 9 పరుగులు చేశాడు.